b'\n_START_ARTICLE_\nThomas Funder\n_START_SECTION_\nKarriere\n_START_PARAGRAPH_\nHan var s\xc3\xb8n af tobaksfabrikant Peter Funder og Karen f\xc3\xb8dt Rindom og dimitteredes 1821 fra Katedralskolen der, tog 1826 juridisk embedseksamen og tr\xc3\xa5dte ind i faderens forretning, Den Funderske Tobaksfabrik. 1834 valgtes han til st\xc3\xa6nderdeputeret for Jyllands 2. k\xc3\xb8bstaddistrikt og genvalgtes 1841. Han var kongevalgt medlem af Den Grundlovgivende Rigsforsamling 1848. I december 1849 valgtes han til medlem af Rigsdagens Landsting (sad indtil 1853). Som st\xc3\xa6nderdeputeret spillede han en fremragende rolle, havde s\xc3\xa6de i en r\xc3\xa6kke udvalg og hyldede som politiker konservativ-liberale anskuelser, hvorfor han ikke ganske kunne sympatisere med den demokratiske retning, som den indre konstitutionelle udvikling tog. Han bekl\xc3\xa6dte desuden flere tillidshverv, idet han var borgerrepr\xc3\xa6sentant, r\xc3\xa5dmand og meddirekt\xc3\xb8r for Aarhus Spare- og Laanekasse. Han blev 1840 ejer af hovedg\xc3\xa5rden Astrup ved Skive. 1840 fik han titel af kancellir\xc3\xa5d. Funder d\xc3\xb8de 21. juli 1860 i Aarhus.\n_START_SECTION_\n\xc3\x86gteskaber\n_START_PARAGRAPH_\nFunder var to gange gift: 1. gang 14. oktober 1829 i Vor Frue Kirke med Vilhelmine Apolline Louise Bidsted (5. juli 1804 i Gentofte \xe2\x80\x93 28. november 1832 i Aarhus); 2. gang 1834 med s\xc3\xb8steren Henriette Juditte Bidsted (d\xc3\xb8bt 22. juni 1801 i Gentofte \xe2\x80\x93 5. september 1868 i Aarhus), begge d\xc3\xb8tre af byfoged i Frederiksted Thomas Albertin Bidsted (1747-1826) og Johanne Margrete f\xc3\xb8dt Boesen (1770-1844)._NEWLINE_Han er begravet i Aarhus.\n_START_SECTION_\nGengivelser\n_START_PARAGRAPH_\nThomas Funder er gengivet i et portr\xc3\xa6tmaleri af David Monies 1845, litograferet 1862 af I.W. Tegner & Kittendorff (Det Kongelige Bibliotek). Litograferet 1844 af Em. B\xc3\xa6rentzen & Co. efter tegning af L.A. Smith p\xc3\xa5 gruppebilledet Danske Folkerepr\xc3\xa6sentanter i Viborg.'